DA Den Europæiske Unions Tidende C 275/6

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

(2008/C 275/03)

Sag nr.: XA 272/08

Medlemsstat: Republikken Slovenien

Region: Območje občine Mozirje

Støtteordningens benævnelse eller navnet på den virksomhed, der modtager en individuel støtte: Pomoči za ohranjanje in razvoj kmetijstva in podeželja v občini Mozirje

Retsgrundlag: Pravilnik o dodeljevanju pomoči za ohranjanje in razvoj kmetijstva in podeželja v občini Mozirje za programsko obdobje 2007–2013 (II. poglavje)

Forventede årlige udgifter til ordningen eller det samlede individuelle støttebeløb:

2008: 12 250 EUR

2009: 15 000 EUR

2010: 15 000 EUR

2011: 15 000 EUR

2012: 15 000 EUR

2013: 15 000 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 50 % af de støtteberettigede omkostninger i ugunstigt stillede områder

— op til 40 % af de støtteberettigede omkostninger i andre områder

— op til 60 % af de støtteberettigede omkostninger i ugunstigt stillede områder og op til 50 % af de støtteberettigede omkostninger i andre områder, hvis investeringerne foretages af unge landbrugere inden for fem år efter deres etablering.

Støtten ydes til investeringer i renovering af landbrugsanlæg og indkøb af udstyr til fremstilling af landbrugsprodukter, investeringer i varige afgrøder og forbedring af landbrugs- og græsningsarealer.

2. Bevarelse af traditionelle landskaber og bygninger:

— op til 100 % af de faktiske udgifter for uproduktive værdier

— op til 60 % af de faktiske omkostninger til investeringer i produktionsmidler på landbrugsbedrifter, forudsat at investeringen ikke indebærer nogen forøgelse af bedriftens produktionskapacitet

— op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningens kulturværdi.

3. Flytning af landbrugsbygninger i offentlighedens interesse:

— op til 100 % af de faktiske omkostninger, hvis flytningen blot består i at skille eksisterende faciliteter ad og flytte og genopbygge dem

— hvis en flytning resulterer i, at landbrugeren får mere moderne faciliteter, skal landbrugeren bidrage med mindst 60 %. Hvis støttemodtageren er en ung landbruger, skal hans bidrag være på mindst 45 %

— hvis en flytning medfører forøget produktionskapacitet, skal landbrugeren bidrage med mindst 60 %.

4. Støtte til betaling af forsikringspræmier:

— kommunens støtte supplerer statens medfinansiering af forsikringspræmier med op til 50 % af de støtteberettigede omkostninger til forsikring af høstudbytte og til forsikring af husdyr mod sygdom.

5. Støtte til jordfordeling:

— op til 100 % af de faktiske omkostninger til administration og advokatbistand.

6. Støtte til fremme af produktion af kvalitetslandbrugsprodukter:

— op til 100 % af omkostningerne i form af subsidierede tjenesteydelser; må ikke omfatte direkte betalinger til producenterne.

7. Teknisk bistand:

— op til 100 % af omkostningerne ved undervisning og uddannelse af landbrugere, konsulenttjenester, afholdelse af fora, konkurrencer, udstillinger og messer og til publikationer, kataloger og websteder samt til vikarordninger. Støtten ydes i form af subventionerede tjenesteydelser og omfatter ikke direkte betalinger til producenterne

Gennemførelsesdato: Juli 2008 (støtten ydes først efter offentliggørelse af de kortfattede oplysninger på Europa-Kommissionens websted)

Ordningens eller den individuelle støttes varighed: Indtil den 31. december 2013

Målet med støtten: Støtte til SMV

Henvisning til artikler i forordning (EF) nr. 1857/2006 og støtteberettigede omkostninger: Kapitel II i forslaget til »Pravilnik o dodeljevanju pomoči za ohranjanje in razvoj kmetijstva, in podeželja v občini Mozirje za programsko obdobje 2007-2013« omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 6: Flytning af landbrugsbygninger i offentlighedens interesse

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af kvalitetslandbrugsprodukter

artikel 15: Teknisk bistand i landbrugssektoren

Berørt(e) sektor(er): Landbrug

Den støttetildelende myndigheds navn og adresse:

Občina Mozirje Savinjska cesta 4 SLO-3330 Mozirje

Websted: http://www.uradni-list.si/1/objava.jsp?urlid=200824&objava=903

Andre oplysninger: Ved foranstaltningen til betaling af præmier til forsikring af afgrøder og høstudbytte tages der højde for følgende ugunstige vejrforhold, der kan henregnes under naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens regler opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Ivan SUHOVERŠNIK

Župan

Sag nr.: XA 319/08

Medlemsstat: Det Forenede Kongerige

Region: England

Støtteordningens benævnelse eller navnet på den virksomhed, der modtager en individuel støtte: River Till Sheep Dip Reduction Project

Retsgrundlag: Agricultural Act 1986 section 1c

Forventede årlige udgifter til ordningen eller det samlede individuelle støttebeløb, der ydes til virksomheden: Der er tildelt et samlet budget på 34 000 GBP fra den 1. september 2008 til marts 2010, som vil blive udbetalt i form af engangsbeløb, når arbejdet er afsluttet

Maksimal støtteintensitet: Den maksimale støtteintensitet er på 50 % ved forbedringer af kar til vask af får, hvilket er i overensstemmelse med artikel 4, stk. 3, litra d), i forordning (EF) nr. 1857/2006

Gennemførelsesdato: Støtteordningen indledes den 8. september 2008

Ordningens eller den individuelle støttes varighed: Ordningen indledes den 8. september 2008, og der lukkes for nye ansøgninger den 30. juni 2009. De endelige betalinger vil finde sted den 31. marts 2010

Målet med støtten: Formålet med River Till Sheep Dip Reduction Project er at mindske risikoen for forurening i områderne omkring Tweed og Lindisfarne, samtidig med at landbrugerne kan fortsætte med at anvende effektive metoder til bekæmpelse af ektoparasitter hos dyr. Målet skal nås ved at forbedre de kar, som dyrene vaskes i. Dette er i overensstemmelse med artikel 4, stk. 3, litra d), i forordning (EF) nr. 1857/2006.

Bedriften skal være klassificeret som en lille eller mellemstor virksomhed (SMV), jf. artikel 2, stk. 5, i forordning (EF) nr. 1857/2006. Det maksimale støttebeløb må ikke overstige 500 000 EUR, jf. artikel 4, stk. 9, i forordning (EF) nr. 1857/2006. Den maksimale støtteintensitet må højst være på 50 % i mindre gunstigt stillede områder, hvilket er i overensstemmelse med artikel 4, stk. 2, litra a), i forordning (EF) nr. 1857/2006. Ordningen kommer til at koste i alt 34 000 GBP

Berørt(e) sektor(er): Projektet er rettet mod producenter, hvis dyr lider af ektoparasitter, og producenter fra alle landbrugssektorer må deltage. Projektlederne har fastslået, at det i det berørte område kun er fåreproducenter, der benytter sådanne kar. Ordningen tager dog ikke sigte på at støtte producenter af bestemte husdyr, men har derimod til formål at beskytte floder mod forurening fra utætte kar

Den støttetildelende myndigheds navn og adresse:

Environment Agency Tyneside House Skinnerburn Rd Newcastle NE4 7AR United Kingdom

Websted: http://www.northumberlandnationalpark.org.uk/rivertilldipproject

Andre oplysninger: Nærmere oplysninger om betingelserne for at komme i betragtning og om reglerne for ordningen kan findes via ovenstående webadresse.

Underskrevet og dateret på vegne af Department for Environment, Food and Rural Affairs (den ansvarlige myndighed i Det Forenede Kongerige)

Mr Neil MARR

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London SW1P 3JR

United Kingdom